Kreenholmi sadamalaod
Kreenholmi sadamalaod olid 19. sajandi lõpus Narva sadamasse rajatud Kreenholmi Manufaktuuri puuvillalaod. Esimene 9 boksiga ait (tänapäeval Jõe tänav 1) ehitati 1895. aastaks, teine 12-boksiline (Jõe tänav 3) 1897. aastaks. Narva jõega paralleelselt kulgevad aidad paiknevad kõrvuti, palistades sadamaala ligi paarisaja meetri pikkuselt. Kreenholmi Manufaktuuri tooraine toodi manufaktuuri sisse veeteed mööda ning Victoria bastioni külje all olev Narva sadam oli vabrikutele lähim koht, kuhu laevadega merelt ligi pääses. Saksa okupatsiooni ajal, 10.1941-6.1942 paiknes aitades vangilaager Dulag 200, Sõjavangilaagri mahutavuseks kujunes 3000 vangikohta Ka Nõukogude okupatsiooni ajal paiknes aastatel 1944–1955 aitades 206 endise Saksa armee sõjavangide ja hiljem poliitiliselt represseeritute vangilaager, kust käis läbi ligi 12 000 inimest. Neist hukkus seal umbes 1000 inimest, kes on valdavalt maetud nimetutesse haudadesse Siivertsi kalmistule.